Document ID: 32007R1403

UREDBA KOMISIJE (ES) št. 1403/2007
z dne 28. novembra 2007
o ponovnem odprtju ribolova na okatega ribona v conah ICES VI, VII in VIII (vode Skupnosti in vode, ki niso pod suverenostjo ali jurisdikcijo tretjih držav) s plovili, ki plujejo pod zastavo Španije
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (1), in zlasti člena 26(4) Uredbe,
ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike (2), in zlasti člena 21(3) Uredbe,
ob upoštevanju naslednjega:
(1)
Uredba Sveta (ES) št. 2015/2006 z dne 19. decembra 2006 o določitvi ribolovnih možnosti za ribiška plovila Skupnosti za nekatere staleže globokomorskih rib za leti 2007 in 2008 (3), določa kvote za leti 2007 in 2008.
(2)
Španija je 22. oktobra 2007 Komisijo v skladu s členom 21(2) Uredbe (EGS) št. 2847/93 obvestila, da bo 19. oktobra 2007 prenehala z ribolovom na okatega ribona v vodah con ICES VI, VII in VIII (vode Skupnosti in vode, ki niso pod suverenostjo ali jurisdikcijo tretjih držav).
(3)
Komisija je 13. novembra 2007 v skladu s členom 21(3) Uredbe (EGS) št. 2847/93 in členom 26(4) Uredbe (ES) št. 2371/2002 sprejela Uredbo (ES) št. 1328/2007 (4) o prepovedi ribolova na okatega ribona v vodah con ICES VI, VII in VIII (vode Skupnosti in vode, ki niso pod suverenostjo ali jurisdikcijo tretjih držav) s plovili, ki plujejo pod zastavo Španije ali so v njej registrirana.
(4)
Po informacijah, ki jih je Komisija prejela od španskih organov, je določena količina okatega ribona še vedno na voljo v španski kvoti v conah ICES VI, VII in VIII (vode Skupnosti in vode, ki niso pod suverenostjo ali jurisdikcijo tretjih držav). Zato bi bilo treba dovoliti ribolov na okatega ribona v teh vodah s plovili, ki plujejo pod zastavo Španije ali so v njej registrirana.
(5)
To dovoljenje mora začeti veljati 30. oktobra 2007, zato da se omogoči ulov zadevne količine okatega ribona pred koncem tekočega leta.
(6)
Uredbo Komisije (ES) št. 1328/2007 je treba s 30. oktobrom 2007 razveljaviti -
SPREJELA NASLEDNJO UREDBO:
Člen 1
Razveljavitev
Uredba (ES) št. 1328/2007 se razveljavi.
Člen 2
Začetek veljavnosti
Ta uredba začne veljati dan po objavi v Uradnem listu Evropske unije.
Uporablja se od 30. oktobra 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. novembra 2007

Labels: 8
18
6